Общински съвет Кайнарджа

7550 с.Кайнарджа, ул.”Димитър Дончев” № 2

e-mail-obs\_kaynardja@ abv.bg

**Общински съвет Кайнарджа обявява процедура за подбор на кандидати за съдебни заседатели към Окръжен съд-Силистра за Мандат 2018-2021 г.**

**О Б Я В А**

Общински съвет Кайнарджа на основание чл.68 и чл.68”а” от Закона за съдебната власт, чл.21, ал.1, т.23 от Закона за местното самоуправление и местната администрация във връзка с чл.27, ал.2 от Правилника за организацията и дейността на Общински съвет Кайнарджа обявява процедура за подбор на кандидати за съдебни заседатели към Окръжен съд-Силистра за мандат 2018-2021 год.

С писмо с вх.№ 306/ 11.04.2018 год. Апелативен съд Варна ни информира, че на свое заседание е определил за Окръжен съд Силистра 3/три/ съдебни заседатели за Община Кайнарджа.

1. **Изисквания към кандидатите:**

Съгласно чл.67, ал.1 от Закона за съдебната власт, за съдебен заседател може да бъде избран дееспособен български гражданин, който е на възраст от 21 до 68 години, има настоящ адрес в общината, която попада в рамките на съдебен район на съда, за който кандидатства, има завършено най-малко средно образование, не е осъждан за умишлено престъпление, независимо от реабилитацията, не страда от психически заболявания.

Съгласно чл.67, ал.3 от Закона за съдебната власт, съдебен заседател не може да бъде лице, което: е съдебен заседател в друг съд, е общински съветник от съдебния район, за който е избран, участва в ръководството на политическа партия, коалиция или организация с политически цели, работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.

1. **Необходими документи:**

Съгласно чл.68, ал.3 от Закона за съдебната власт, кандидатите за съдебни заседатели подават в общинските съвети, които се намират в съдебния район на съответния съд:

Подробна автобиография, подписана от кандидата;

Нотариално заверено копие от диплома за завършено образование;

Медицинско удостоверение, че лицето не страда от психическо заболяване;

Данни за контакт на две лица, към които общинските съвети да се обръщат за препоръки;

Мотивационно писмо;

Писмено съгласие;

Декларация за липса на обстоятелствата по чл.67, ал.3 от Закона за съдебната власт;

Документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г…

Удостоверение издадено от съответната районна администрация за наличие на обстоятелството по чл.671 ал.1, т.2 от ЗСВ /настоящия адрес на кандидата/

1. **Място и срок за подаване на документите:**

Кандидатите подават лично в срок 29.05.2018г. до 29.06.2018 год.в деловодството на Общински съвет Кайнарджа с адрес: ул.”Димитър Дончев” 2 следните документи:

1. **Начин и ред за провеждане на процедурата:**

Списъкът на допуснатите до участие кандидати, заедно с техните автобиографии, мотивационни писма, препоръки и документи по чл.68, ал.3, т.9 от ЗСВ се публикуват на интернет страницата на Общински съвет Кайнарджа най-малко 14 дни преди датата на изслушването по чл.68а от ЗСВ, като най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности. Кандидатите за съдебни заседатели не могат да бъдат избирани за повече от два последователни мандата към Окръжен съд Силистра.

Определената с Решение на общински съвет комисия изслушва всеки един от допуснатите кандидати в публично заседание, като всеки член на общинския съвет може да задава въпроси. Не по късно от 3/три/ работни дни преди изслушването юридически лица с нестопанска цел, определени за извършване на общественополезна дейност, могат да представят на общинския съвет становища за кандидата, включващи и въпроси, които да му бъдат поставяни. Анонимни становища и сигнали не се разглеждат.

След проведеното от Комисията изслушване се съставя доклад за протичането му, който се предоставя на Общинския съвет в 7-дневен срок преди гласуването и се публикува на интернет страницата на Общински съвет Кайнарджа заедно с протокола от изслушването.

Съгласно чл.69, ал.2 от Закона за съдебната власт, кандидатите да имат предвид, че ако са били съдебни заседатели два последователни мандата не могат да бъдат избирани за трети мандат.

Председател на Общински съвет Кайнарджа / Ивайло Илиев Петков/

Председател на временна комисия по предложения и проверка на документите на кандидати за съдебни заседатели към Окръжен съд Силистра- г-жа Румяна Стефанова Върбанова GSM: 0885921807